PLANINSKO DRUŠTVO CELJE MATICA                                                     CELJE, 27.11.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

OD DIVJEGA JEZERA K MRZLI REKI

V E L I K I  K A M E N,  1076 M,

V NEDELJO, 3. DECEMBRA 2006

IZ SKRIVNOSTNEGA DIVJEGA JEZERA PRI IDRIJI,

IZVIRA HUBLJA NAD AJDOVŠČINO PA LIJAKA TER MRZLEKA NEDALEČ OD SOLKANA
PUŠČA DNO KRAŠKEGA PODZEMLJA TRNOVSKEGA GOZDA,

PA TUDI MALCE NIŽJE ČRNOVRŠKE PLANOTE TER OBROBNIH BANJŠIC.

LE ZELO BUJNA DOMIŠLJIJA NAS MORE PRIPELJATI NA MISEL,

DA STA NEKJE GLOBOKO V DROBOVJU PLANOTE

MED SABO POVEZANA DIVJE JEZERO IN IZVIR HUBLJA.

VENDAR SO Z BARVANJEM OB MOČNEJŠIH PADAVINAH DRZNO DOMNEVO POTRDILI!

OBA IZVIRA

BOMO ČEZ ŠPIČASTI VRH IN VELIKI KAMEN PO PLANINSKO POVEZALI TUDI MI.

VABIMO VAS, DA SE PRIDRUŽITE PRAV NIČ PRETEŽKEMU IZLETU ČEZ PLANOTO.

S POSTAJALIŠČA PRED PARKIRNO STAVBO NA CELJSKI GLAZIJI
SE Z NAROČENIM AVTOBUSOM ODPELJEMO OB PETIH, 5.00, PROTI IDRIJI, 325 M.

JUTRANJO VOŽNJO SKLENEMO V PODROTEJI,

KI ČEMI LE DOBRA DVA KILOMETRA PRED TEM STARIM RUDARSKIM MESTOM,

OB IZLIVU IDRIJSKE ZALE V IDRIJCO PA HKRATI OB IZHODU IZ NJUNIH SOTESK.

NAPOTIMO SE V STRUG, KAKOR IDRIJČANI IMENUJEJO TESEN REKE IDRIJCE.

ČEZ ČETRT URE SE ŽE SPREHAJAMO OKOLI DIVJEGA JEZERA, 340 M,

KI NI RAZKRILO VSEH SVOJIH SKRIVNOSTI

NITI LETA 2001 OB 160 METROV GLOBOKEM POTOPU LUIGIJA CASATIJA.

DA SE OGNEMO CESTE SKOZI STRUG,

PRESTOPIMO REKO PRI KOBILI, KAKOR SE REČE JEZU NA IDRIJCI.

KO SMO ŠLI MIMO VSEH PETIH TOLMUNOV OZIROMA ŽONFOV PO NJIHOVO

PA PLOŠČE LJUDSKEMU JUNAKU JANKU PREMRLU VOJKU, 1920 - 1943,

SE ŠELE VRNEMO NA DESNI BREG IN PO KLOBUČANAH SE SKOBACAMO NA PLANOTO.

POZDRAVITA NAS PRVI DOMAČIJI V IDRIJSKEM LOGU, KOŠEVNIKU, 642 M.

MED HRIBOMA KROGOM IN ŠPIČKOM PELJE POT V ZADLOG, OKOLI 720 M,

KI JE RAZPRŠEN PO PROSTRANEM KRAŠKEM POLJU BLIZU ČRNEGA VRHA NAD IDRIJO.

MAHNEMO JO KAR PO SREDI SKOZI HUDI KOT
IN SE NEDALEČ OD EDINIH DVEH DOMAČIJ V BUKOVŠKI ROVNI, 790 M,

PO CAJHNCAH POVZPNEMO NA ZADLOŠKEGA PRVAKA, NA ŠPIČASTI VRH, 1128 M.

DO RAZGLEDNEGA STOLPA NA VRHU

VABIJO NA GORSKI TEK VSAKO LETO TRMASTI ZADLOŽANI.

PO OZNAČENI STEZI SESTOPIMO NA KOBILICO NA PRISOJNI STRANI VRHA,

KJER NAM DVE DOPUSTNIŠKI HIŠICI POTRDITA PRAVO SMER.

MIMO HLADNIKA PA PODRTE ČEVLJARČKOVE HIŠICE

HODIMO NA DRUGI NAJVIŠJI VRH OB NAŠI POTI, NA VELIKI KAMEN, 1076 M.

Z NJEGA PRIDEMO PROTI ZAHODU SKOZI ZASELEK GOZD NA CESTO COL PREDMEJA.

KO JO PREČKAMO, OBIDEMO SINJI VRH IN MIMO PETERLINA DOSEŽEMO ROB PLANOTE.

PO ENI OD VEČ POTI,

KI SO GORJANI PO NJEJ ŠTIRI STO LET HODILI V VIPAVSKO DOLINO,

SESTOPIMO TUDI MI ČEZ STARO BABO, 387 M,

K IZVIRU HUBLJA, OD 219 DO 265 M.

TU IZ STRME STENE PRITEČE V DEŽEVNI DOBI DO 50 KUBIKOV NA SEKUNDO.

PO DOBRIH SEDMIH URAH HODA

SMO TAKO OB MRZLI REKI SKLENILI MOGOČNO PREČENJE.

VRATA SVOJEGA DOMA BOMO ODPRLI OKOLI OSMIH ZVEČER.

ZARADI KRATKEGA SVETLEGA DNE NE HODIMO NA IZLET BREZ SVETILKE!

OB PRIJAVI V DRUŠTVENI PISARNI V STANETOVI ULICI 20

PLAČAMO ZA NAROČENI AVTOBUSNI PREVOZ 3500 TOLARJEV, 14,60 EVROV.

P A  O B I L O  Z A D O Š Č E N J A  O B  M R Z L I  R E K I

IZLET PREDLAGAL TONE PRIMOŽIČ

